stanford-oval/wikipedia huggingface dataset:
Edvard Wilhelm Lybeck (pappi)

Edward Wilhelm Lybeck (17. kesäkuuta 1840 Rantasalmi – 27. lokakuuta 1885 Viipuri) oli suomalainen pastori, joka kuului evankelisen herätysliikkeeseen.
Lybeckin vanhemmat olivat torppari Johan Henrik Lybeck ja Wilhelmina Wartiainen. Hän pääsi ylioppilaaksi 1862 Kuopion kymnaasista ja suoritti teologian erotutkinnon Helsingin yliopistossa 1866 sekä pastoraalitutkinnon 1876. Lybeck vihittiin papiksi 1866.
Lybeck oli papiston apulaisena Pietarissa Pyhän Marian seurakunnassa 1866 ja Tammelan kappelissa Jokioisissa, Perttulassa ja Humppilassa 1866–1870. Hän oli Perniön ensimmäisenä kappalaisena 1870–1877 ja Viipurin toisena kappalaisena vuodesta 1877 alkaen. Lybeck oli myös Viipurin 8. tarkkampujapataljoonan saarnaajana 1881–1885. Hän sai varapastorin arvon 1883.
Lybeck oli Viipurissa mukana evankelisen herätysliikkeen toiminnassa ja hän toimitti vuodesta 1879 alkaen yhdessä Viipurin kolmannen kappalaisen K. G. Sirénin kanssa Luterilaiseen Evankeliumiyhdistyksen julkaisemaa Sanansaattaja-lehteä. Lybeckin muistopatsas paljastettiin hänen kuolemansa jälkeen kesäkuussa 1886 Sorvalin hautausmaalla Viipurissa.
Lybeck oli naimisissa vuodesta 1866 Ida Karolina Löfmanin kanssa. Perheeseen syntyi kaikkiaan kymmenen lasta.
Julkaisuja

Rippi- ja Herran ehtoolliskirja. Clouberg, Wiipuri 1880
Kristikunnan nykyiset eripuolueet ja merkittävimmät lahkot : silmäys kirkkohistoriaan evangelis-lutherilaiselta kannalta. Clouberg, Wiipuri 1880
Todistuksia Kristuksen valtakunnasta : vuosikerta saarnoja kotihartauden tarpeeksi. Kokoellut E. W. Lybeck. Kokoilian kustantama, Wiipuri 1884
Digitaalisten palveluiden pääosasto

| --- | --- |
 
Rooli:  Komission pääosasto
Virkakunta
Komissaari:  Johannes Hahn
Pääjohtaja:  Veronica Gaffey
Hallinto
Sijainti:  Euroopan komissio 1049 Bryssel Belgia
Verkkosivusto
 Pääosaston sivut
n k 
Digitaalisten palveluiden pääosasto (DG-DIGIT) on Euroopan komission pääosasto, joka vastaa digitaalisista palveluista, jotka tukevat muita komission pääosastoja ja EU:n toimielimiä niiden päivittäisessä työssä ja auttavat jäsenvaltioiden julkishallintoja yhteistyön tehostamisessa.
Pääosaston poliittisena johtajana toimii Von der Leyenin komission budjetista ja hallinnosta vastaava komissaari Johannes Hahn. Pääosaston pääjohtajana toimii irlantilainen Veronica Gaffey. ja varapääjohtajana portugalilainen Mario Campolargo.
Pääosaston johtajat > Komisaarit

2019–2024: Johannes Hahn
Pääosaston johtajat > Pääjohtajat

2022– Veronica Gaffey
2016–2020: Gertrud Ingestad
2013–2015: Stephen Quest
Pääosaston johtajat > Varapääjohtajat

2016–2021: Mario Campolargo
Dominance

| Dominance Hateform |
| --- | --- | --- |

Studioalbumin tiedot
 Äänitetty : Palmgren Conservatory & Ansa Studios
 Julkaistu: 30. tammikuuta 2008
 Tuottaja(t): Jori Haukio
 Tyylilaji: death metal, thrash metal
 Kesto: 45.18
 Levy-yhtiö: 7:45 Records
Hateformin muut julkaisut
| Retaliate (demo) 2006 | Dominance 2008 | Origins of Plague 2010 |
Dominance on suomalaisen metalliyhtye Hateformin ensimmäinen studioalbumi, joka on julkaistu vuonna 2008.
Kappaleet

Dominion – 2.23
As God As – 4.59
Until We Drown – 4.49
Bled – 4.57
Sky Cries Blood – 4.00
Chains – 4.10
Square Zero – 4.58
I Won't Kneel – 4.37
Less Than A Man – 4.07
Tongues Spitting Deception – 6.18
Kokoonpano

Petri Nyström – laulu
Tomy Laisto – kitara
Tom Gardiner – kitara
Joni Suodenjärvi – bassokitara
Tuomas Vähämaa – rummut
Kokoonpano > Muut tekijät

Ville Hautaluoma – kansikuva, layout
Mika Jussila – masteroija
Jori Haukio – tuottaja, äänittäjä, miksaaja
Arvostelut

Imperiumi: 8½/10
Soundi:
Aiheesta muualla

Dominance Discogsissa. (englanniksi)
Albumi Dominance Encyclopaedia Metallum -sivustolla (englanniksi)
Diakki

Diacin piirikaaviosymboli
Diakki (akronyymistä DIAC, engl. diode for alternating current) eli kaksisuuntainen diodityristori on puolijohdekomponentti, joka muuttuu johtavaksi, kun sen kynnysjännite ylittyy. Kun resistanssi pienenee, myös diakin yli vaikuttava jännite putoaa huomattavasti ja läpi kulkeva virta kasvaa. Diakki pysyy johtavana kunnes virta pienenee tarpeeksi. Kynnysjännite on yleensä 15-40 volttia ja se on molempiin suuntiin sama.
Diakin yleisin käyttötarkoitus on jännite- ja virtapulssin tuottaminen triakin liipaisemiseen esimerkiksi hehkulamppujen himmentimissä tai lämmitysvastusten ja sähkömoottorien säätökytkennöissä. Siksi joissakin triakeissa diakki on sisäänrakennettuna. Pulssin tuottavassa kytkennässä diakin yli vaikuttaa likimain sama jännite kuin kondensaattoriin, jota ladataan vastuksen kautta. Kun kondensaattorin varaus on riittävän suuri ja jännite ylittää diakin kynnysjännitteen, diakki muuttuu johtavaksi ja purkaa kondensaattorin varauksen triakin hilalle. Kun varaus on purkautunut, diakki lakkaa johtamasta ja kondensaattorin varaus alkaa uudelleen kasvamaan.
Edinho (jalkapalloilija, 1982)

| Henkilötiedot |
| --- | --- | --- |
Koko nimi: Arnaldo Edi Lopes da Silva
Syntymäaika: 7. heinäkuuta 1982 (ikä 42)
Syntymäpaikka: Aveiro, Portugali
Pelipaikka: laitalinkki tai hyökkääjä
Pituus: 182 senttimetriä
Seura
Seura: Académica
Pelinumero: –
Junioriseurat
1997–1999: Vitória Setúbal
Seurat
| Vuodet | Seura | O (M) |
| 1999–2002 2002–2003 2003–2007 2004–2005 2005–2006 2006–2007 2007–2008 2008 2008–2009 2009– 2010 2011 2012– | Almada Barreirense Sporting Braga B Sporting Braga → Paços Ferreira (laina) → Gil Vicente (laina) Vitória Setúbal → AEK Ateena (laina) AEK Ateena Málaga → PAOK (laina) → Marítimo (laina) → Académica (laina) | 32 (6) 19 (2) 50 (33) 6 (0) 21 (2) 25 (6) 15 (6) 11 (6) 25 (7) 18 (2) 10 (1) 7 (0) 13 (5) |
Maajoukkue
| 2009– | Portugali | 5 (2) |
 Seurajoukkueuran tilastot kattavat vain kansalliset sarjat, päivitetty 28. kesäkuuta 2012.  Maajoukkueuran tilastot päivitetty 10. syyskuuta 2010.
Arnaldo Edi Lopes da Silva eli Edinho (s. 7. heinäkuuta 1982 Aveiro, Portugali) on portugalilainen jalkapalloilija. Hän edustaa portugalilaista Académica de Coimbraa ja on pelipaikaltaan oikea laitalinkki tai hyökkääjä.
Ura > Seurajoukkue

Tehtyään ensiesiintymisensä Sporting Bragassa vuonna 2004, hän pelasi kaksi seuraavaa kautta lainalla. Kaudeksi 2007–2008 vapautettiin sopimuksestaan Bragan kanssa ja hän siirtyi Vitória Setúbalin riveihin. Tammikuussa 2008 hän siirtyi loppukauden kestävällä lainasopimuksella kreikkalaiseen AEK Ateenaan.
Kauden jälkeen kreikkalaisseura halusi tehdä siirrosta pysyvän ja maksoivat Edinhosta 500 000 euron siirtosumman. Kaudella 2008–2009 hän onnistui maalinteossa 7 kertaa, joista yksi syntyi tärkeässä paikallispelissä Panathinaikosia vastaan.
17. heinäkuuta 2009 Edinho siirtyi espanjalaiseen Málagaan 900 000 euron siirtosummalla. Tammikuussa 2010 hänet lainattiin kreikkalaiseen PAOKiin. Seuralla oli mahdollisuus tehdä siirrosta kauden päätyttyä 1,2 miljoonalla eurolla, jonka se jätti kuitenkin lopulta käyttämättä ja niin Edinho palasi Málagaan.
Ura > Maajoukkue

Edinho sai kutsun Portugalin maajoukkueeseen maaliskuussa 2009 pelattavaan vuoden 2010 MM-karsintaotteluun Ruotsia vastaan. Ensiesiintymisensä hän teki ystävyysottelussa Etelä-Afrikkaa vastaan, joka pelattiin Sveitsissä. Samaisessa ottelussa hän onnistui myös maalinteossa, joka päättyi lopulta Portugalin 2–0-voittoon.
Aiheesta muualla

Tilastot Zerozero-sivustolla (englanniksi)
Egyptin ympäriajo

| Egyptin ympäriajo> Tiedot |
| --- | --- |
Alue:   Egypti
Laji:  maantiepyöräily
Kilpailu:  UCI Africa Tour (kategoria 2.2)
Tyyppi:  etappikilpailu
Historia
Ensimmäinen:  1954
Kilpailuja yht.:  29 (vuoden 2019 jälkeen)
Ensimmäinen voittaja:   René van Meenen
Eniten voittoja:   Urs Dietschi (2)  Amr Elnady
Viimeisin voittaja:   Polychronis Tzortzakis
Egyptin ympäriajo on Egyptissä järjestettävä maantiepyöräilyn etappikilpailu, joka käytiin ensimmäisen kerran 1954. Kilpailu on osa UCI Africa Touria.
Vuoden 2019 kilpailun jälkeen Egyptin ympäriajo on järjestetty 29 kertaa.
EPiServer

| EPiServer |
| --- | --- |

Perustettu:  Ruotsissa 1994
Toimitusjohtaja:  Martin Henricson
Toiminta-alue:  ohjelmistoala
Tuotteet:  EPiServer CMS, EPiServer Commerce, EPiServer Relate
Kotisivu:  episerver.com
Infobox OKVirheellinen NIMI-arvo: 
EPiServer on ohjelmistoyritys, jolla on  monikanavaiseen sisällönhallintaan ja sähköiseen kaupankäyntiin liittyviä tuotteita. Yritys on perustettu Ruotsissa vuonna 1994 ja nykyään sillä on toimistot Ruotsin lisäksi Isossa-Britanniassa, Yhdysvalloissa, Tanskassa, Suomessa, Norjassa, Hollannissa ja Australiassa.
EPiServerin tuotteet ovat Microsoft .NET –pohjaisia ja ne tukevat sekä WebForms- että ja MVC-tekniikoita HTML5 / JavaScript tuella sekä REST-rajapinnalla. Tuoteperheen ohjelmistot ovat verkkoselainpohjaisia. Uusin versio EPiServerin sisällönhallintajärjestelmästä on EPiServer 7 CMS, joka julkaistiin 31.10.2012.
EPiServer on mukana visionäärinä vuoden 2014 Gartnerin “taikaneliössä” (Magic Quadrant for Web Content Management)  .
EPiServerin omassa EPiServer World –yhteisössä  on yli 25 000 rekisteröitynyttä käyttäjää. Yhteisö toimii EPiServer-kehittäjien ja -ylläpitäjien tietopankkina ja materiaaliresurssina.
EPiServerin arkkitehtuuri tarjoaa tuen kolmansien osapuolien kehittämille lisäosille.  Lisäosia löytyy muun muassa tuotetietojen ja digitaalisen pääoman hallintaan sekä hakukoneoptimointiin. Lisäosia kehitetään aktiivisesti ja niille on saatavissa myös ylläpitopalveluita.
Helmikuussa 2012 EPiServer osti amerikkalaisen verkkokaupparatkaisuihin erikoistuneen yrityksen, Mediachasen. Yritykset olivat toimineet tätä ennen pidemmän aikaa kumppaneina kehittäen EPiServerin Commerce-tuotetta. Mediachase sulautui osaksi EPiServerin Yhdysvaltojen toimintoja ja heidän kehittämänsä ratkaisut integroituivat EPiServerin tuoteperheeseen.
Aiheesta muualla

EPiServerin pääsivusto (englanniksi)
EPiServer 7 CMS tuote-esittely
EPiServer Commerce tuote-esittely
EQSO

eQSO on harrastelijoiden radiopuhelimilla internetin kautta pidettävä yhteys eli eräs tyyppi VoIP-puhelusta.  eQSO on myös näiden yhteyksien pitämiseen erään radioamatöörin radioamatööri käyttöön suunnittelema VOIP (Voice over-IP) -ohjelmisto, joka myöhemmin levisi myös muiden radioharrastelijaryhmien käyttöön.
Radiopuhelimena käytetään lähinnä radioamatööri-, PMR446 - tai LA -radiopuhelinta. Lähettämällä sillä yhteyden alussa tai aikana tiettyä äänikoodia, avautuu kuuluvuusalueen sisällä olevan toistimen vastaanotin. Toistimen radiopuhelimen audio ulostulo ja sisäänmeno on kytketty PC:n äänikorttiin. PC:ssä pyörii mainittu eQSO -ohjelma clientinä. Tämä puolestaan on yhteydessä palvelimeen jossain internet yhteyden päässä, jonka kautta yhteys kulkee toisen toistimen ja sen radiopuhelimen kautta edelleen kuuluvaisuusalueella oleviin radiopuhelimiin. Näin voidaan muodostaa toistimista ja palvelimesta muodostuva verkko jossa radiopuhelimin voidaan pitää yhteyttä hyvinkin kauaksi.
Aiheesta muualla

http://www.eqso.org/
446 Users in english Eurooppalainen sivusto josta löytyy englanniksi tietoa.
Suomen eQSO - CB/PMR Suomessa olevat eQSO - palvelimet.
FinFRN - radioverkot suomi Vaihtonen palvelin lupavapaille CB/PMR/RHA68 - radiopuhelimille
EP (GoodJobLarry)

| EP GoodJobLarry |
| --- | --- | --- |

EP-levyn tiedot
 Julkaistu: 16. lokakuuta 2019
 Tuottaja(t): GoodJobLarry
 Kesto: 13.51
 Levy-yhtiö: Skorpioni
GoodJobLarryn muut julkaisut
|   | EP 2019 |   |
EP on GoodJobLarryn julkaisema Tuottaja-EP. Se julkaistiin marraskuussa 2019. Levyllä vierailee useta trap-artisteja. EP:ltä julkaistiin kaksi singleä: ”Karkuun” ja ”Medusa”. Kaikkien kappaleiden tuotannosta vastaa GoodJobLarry.
Kappaleet

Medusa – 2.23 (feat. TIPPA)
Tuu Vaan – 2.42 (feat.FETTI)
Väärin – 3.05 (feat. Le Fvbelos)
Kolumbus – 2.25 (feat. NCO & Pajafella)
Karkuun – 3.15 (feat. Musta Hanhi, FETTI & Slušhher)
Dwight H. Little

Dwight H. Little (s. 13. tammikuuta 1956) on yhdysvaltalainen televisio- ja elokuvaohjaaja.
Little on kotoisin Clevelandista, Ohiosta. Hän on opiskellut Etelä-Kalifornian yliopiston elokuvakoulussa. Hänen ensimmäinen isompi elokuvansa oli vuonna 1988 ensi-iltansa saanut Halloween 4. Muita hänen elokuviaan ovat esimerkiksi Oopperan kummitus (1989), Kuoleman merkki (1990), Murha Valkoisessa talossa (1997) ja Tekken (2009). Television puolella Little on ohjannut jaksoja muun muassa televisiosarjoihin Castle, Pako, Bones ja 24.
Filmografia

| Vuosi | Nimi | Alkuperäinen nimi |
| --- | --- | --- |
1986: Getting Even
| 1986 | K.G.B. | KGB: The Secret War |
| 1988 | Bloodstone – rubiinin kirous | Bloodstone |
| 1988 | Halloween 4 | Halloween 4: The Return of Michael Myers |
| 1989 | Oopperan kummitus | The Phantom of the Opera |
| 1990 | Kuoleman merkki | Marked for Death |
| 1992 | Sarjatulta | Rapid Fire |
| 1995 | Free Willy 2 | Free Willy 2: The Adventure Home |
| 1997 | Murha Valkoisessa talossa | Murder at 1600 |
| 2000 | Uuteen elämään | Papa’s Angels |
2001: Deep Blue
2001: Boss of Bosses
2004: Anacondas: The Hunt for the Blood Orchid
2009: Tekken
Aiheesta muualla

Dwight H. Little Internet Movie Databasessa. (englanniksi)
Dwight H. Little Elonetissä.
EP Today

EP Today (European Parliament today) on uutissivusto, joka lupaa tietoa Euroopan parlamentin jäsenille ja lupaa, että osa teksteistä on europarlamentaarikkojen kirjoittamia. Sen artikkeleista suuri osa on kuitenkin peräisin Russia Today (RT) -sivustolta, jota rahoittaa Venäjän hallitus. 99 prosenttia artikkeleista on muiden kuin uutissivuston tekemiä. Uutissivuston julkaisija on Russia Today.
Euroopan unionia koskevan valheellisen tiedon paljastamiseen keskittyvä unionin EUvsDisinfo -keskus varoittaa sivustosta, ja EU vaatii sivustoa lopettamaan unionin nimen luvattoman käytön.
EP Todayn sivuston otsikossa lukee: "Monthly News Magazine for European Parliament", ja se luonnehtii toimintaansa: "EP Today is a monthly news magazine for the European Parliament. EP Today is designed only for the MEPs to write article about issues which they think are currently important and need attention of all their colleagues and other policy makers." ('EP Today on kuukausittain ilmestyvä Euroopan parlamentille suunnattu lehti. EP Todayn tarkoitus on, että artikkeleita kirjoittavat vain parlamentin jäsenet aiheista, joita he pitävät juuri nyt tärkeinä ja joiden he arvelevat tarvitsevan parlamentaarikkojen ja muiden päättäjien huomiota.')
EP Today on perustettu 2007, ja se ilmestyy myös painettuna. Painettua julkaisua jaetaan parlamentin lisäksi komissaareille sekä useissa suurissa kaupungeissa toimiviin diplomaattisiin edustustoihin.
Aiheesta muualla

Fake European Parliament magazine EP Today filled with RT content, Deutsche Welle 9.10.2019 (englanniksi)
Des Moines

| Des Moines |
| --- | --- |
 Kuvakollaasi Des Moinesta.
 lippu
 Des Moines Polkin piirikunnan kartalla.
 Des Moines
 Koordinaatit: 41°35′N, 93°37′W 
Valtio:   Yhdysvallat
Osavaltio:  Iowa
Piirikunta:  Polk
Väkiluku (2010):  203 433
 – Metropolialue:  571 944
 
 www.dmgov.org 
Infobox OKVirheellinen NIMI-arvo: 
Des Moines [dɨˈmɔɪn] on Yhdysvaltojen Iowan osavaltion pääkaupunki. Kaupunki sai alkunsa Des Moines -joen varrelle perustetusta saman nimisestä linnakkeesta vuonna 1843. Iowan osavaltion pääkaupunki Des Moinesta tuli vuonna 1858. Nykyisin kaupunki on tärkeä vakuutusalan keskus. Vuoden 2010 väestönlaskennan mukaan Des Moinesin asukasluku oli 203 433 ja suuremman metropolialueen 571 944.
Maantiede

Des Moines sijaitsee Polkin piirikunnassa Raccoon- ja Des Moines -jokien yhtymäkohdassa Iowan osavaltion keskiosasta etelään. Des Moines -joki on suuremman Mississippi-joen sivuhaara. Kaupungin ympärillä sijaitsee hedelmällinen maatalousalue, sekä kivihiiliesiintymiä. Se on myös osa Yhdysvaltojen niin sanottua maissivyötä. Des Moinesin suurempi metropolialue käsittää myös West Des Moinesin, Urbandalen ja Pleasant Hillin kaupungit.
Historia

Des Moinesin nimen alkuperästä on useita eri tarinoita. Ranskalaisen tutkimusmatkailija Jacques Marquetten tekemässä kartassa mainitaan la riviere des moines eli vapaasti käännettynä munkkien joki. Erään teorian mukaan nimi saattaa viitata moingona-nimiseen intiaaniryhmään alueella. Toisaalta de moyen tarkoittaa suomeksi "keskellä", ja nimi on saattanut viitata Des Moines -jokeen Mississippi- ja Missouri-joen välillä. Vuonna 1843 Raccoon ja Des Moines -jokien yhtymäkohtaan rakennettiin Fort Des Moines nimen saanut linnake, jonka tarkoituksena oli valvoa alueen intiaaneja, kuten foxeja ja saukkeja. Siirtolaisia alkoi saapua nykyiseen Iowaan vuonna 1845 ja kaupungin peruskirja tehtiin vuonna 1857. Samalla sen nimestä tippui liite Fort. Tammikuussa 1858 kaupungista tuli vuonna 1846 perustetun Iowan osavaltion pääkaupunki. Pääkaupunkiasema vauhditti sittemmin kaupungin kasvua.
Toukokuussa 1864 Yhdysvaltain sisällissodan aikana kaupungin naiset keräsivät nimiä aloitteeseen, jolla työläismiehet voitaisiin lähettää rintamalle ja heidät korvata naisilla. Lopulta joukkoja nostettiin kuitenkin tarpeeksi vapaaehtoisina. Sodan jälkeen presidentti Ulysses S. Grant piti tunnetun puheen Des Moinesissa, jossa hän ilmaisi sitoutuvansa kaikkien tasa-arvoon. Vuonna 1884 valmistui nykyinen Iowa State Capitol. Vuonna 1903 kaupunkiin avautui puolestaan Yhdysvaltojen ensimmäinen Women's Army Corps -koulutuskeskus. Kaupungin kasvu kiihtyi, kun läheisiä kivihiilivaroja alettiin hyödyntää 1910- ja 1920-lukujen aikana. Kaupungista tuli myös yksi maan vakuutus- ja julkaisualan keskuksista.
Vuonna 1993 kaupunki kärsi huomattavia tuhoja Raccoon- ja Des Moines -jokien tulvassa. Tulvan aiheuttamien menetysten määräksi arvioitiin tuolloin 253 miljoonaa dollaria. Kaupunki tunnetaan nykyisin myös Yhdysvaltain presidentinvaalien esivaalien kautta, sillä vaalien ensimmäiset äänet lasketaan Des Moinessa.
Talous

Des Moinesin suurimpien työnantajien joukossa on hallintoon liittyviä tahoja, kuten kaupunki, Polkin piirikunta ja Iowan osavaltio. Suuriin yksityisiin työnantajiin lukeutuvat finanssi- ja vakuutusala, sekä terveydenhuoltoala. Kaupunki työllistää monia myös sen laajemmalla metropolialueella itse kaupungin ulkopuolella. Kaupunki on esimerkiksi Meredith Corporation-mediayhtiön kotipaikkakunta. Muita kaupungin yhtiöitä ovat esimerkiksi Principal Financial Group, Ruan Transportation, EMC Insurance ja Wellmark Blue Cross Blue Shield. Kaupungin teollisuus työllistää suhteellisen pienen määrän koko työvoimasta, mutta myös sillä on tärkeä osuutensa taloudessa. Samaan tapaan merkityksellinen on tukku- ja vähittäiskauppa.
Kotitalouksien keskimääräiset vuosittaiset ansiot Des Moinessa aikavälillä 2012–2016 olivat 48 088 Yhdysvaltain dollaria ja henkilöä kohden 25 437 dollaria. 19 % väestöstä eli köyhyysrajan alapuolella.
Väestö

Des Moinesin asukasluku oli vuoden 2010 väestönlaskennan mukaan 203 433 ja vuoden 2017 arvion mukaan 217 521. Suuremman metropolialueen asukasluku oli vuonna 2010 571 944. Kaupungin asukkaista 77,1 % oli taustaltaan valkoisia (latinot pois lukien 67,8 %), 11 % afroamerikkalaisia, 0,5 % intiaaneja, 12,6 % latinoja mistä tahansa rodusta ja 5,5 % aasialaisia. 17,3 % kaupungin asukkaista puhui kotonaan jotakin muuta kieltä kuin englantia ja 11,9 % kaupungin asukkaista oli syntynyt ulkomailla.
Koulutus

Des Moinessa toimii viisi korkeamman asteen oppilaitosta. Drake University on perustettu vuonna 1881, Grand View College 1896, Des Moines University Osteopathic Medical Center 1898 ja AIB College of Business vuonna 1921.
Aiheesta muualla

Wikimedia Commonsissa on kuvia tai muita tiedostoja aiheesta .
Des Moinesin kaupungin kotisivut (Arkistoitu – Internet Archive) (englanniksi)
Matkaopas aiheesta Des Moines Wikivoyagessa (englanniksi)
Kaupungin taivaanrantaa.
Iowa State Capitol.
Des Moinesin kaupungintalo.
Kartta Des Moinesin rodullisesta jakautumisesta. valkoiset, mustat, aasialaiset ja latinot.
EPV Energia

EPV Energia on vuonna 1952 perustettu energiayhtiö, joka tuottaa ja hankkii noin 5 % kaikesta Suomessa käytetystä sähköstä. Yhtiö tuottaa ja hankkii sähköä ja lämpöä osakkailleen, kotimaisille energiayhtiöille. EPV on myös yksi merkittävimmistä sähkönsiirtäjistä Suomessa. EPV Energialla on jo lähes 70 vuoden kokemus vastuullisesta energiantuotannosta. Panostamme määrätietoisesti päästöttömään, toimintavarmaan energiantuotantoon. Tavoitteenamme on hiilineutraali sähköntuotanto vuoteen 2030 mennessä. Vuonna 2021 päästöttömien osuus EPV Energian sähköntuotannosta oli jo 84,2 prosenttia. Vuonna 2021 EPV Energian liikevaihto oli 440 miljoonaa euroa, ja vuoden lopulla henkilöstömäärä oli 118. www.epv.fi
EPV Energia on myös yksi Suomen suurimmista tuulivoiman tuottajista, jonka tuulivoimaohjelma käynnistyi jo vuonna 2006. Tällä hetkellä EPV Energian kuudes tuulivoimapuisto valmistuu hyvää vauhtia Närpiössä. Tuulivoima on yhtiölle tärkeä energiantuotantomuoto. Vuonna 2021 jo noin 23 % EPV:n sähköntuotannosta tuli tuulivoimasta.
EPV Energian suurin omistaja on Vaasan Sähkö, joka omistaa siitä yli 40 prosenttia. Muita, pienempiä suuromistajia ovat mm. Seinäjoen Energia, Lahti Energia, Vantaan Energia ja Kymppivoima oy.
Aiheesta muualla

EPV Energian kotisivut
Dressed Up Like Nebraska

| Dressed Up Like Nebraska Josh Rouse |
| --- | --- | --- |

Studioalbumin tiedot
 Julkaistu: 28. huhtikuuta 1998
 Tuottaja(t): David Henry
 Tyylilaji: folk rock, indie rock
 Kesto: 41.36
 Levy-yhtiö: Slow River Records
Josh Rousen muut julkaisut
|   | Dressed Up Like Nebraska 1998 | Chester 1999 |
Dressed Up Like Nebraska on folklaulaja Josh Rousen ensimmäinen studioalbumi, joka ilmestyi Slow River Recordsin kustantamana vuonna 1998.
Kappaleet

Suburban Sweetheart – 2.48
Dressed Up Like Nebraska – 3.24
Invisible – 3.34
Late Night Conversation – 3.53
Flair – 4.26
White Trash Period Of My Life – 6.45
Simple Thing – 4.09
Woman Lost In Serious Problems – 3.13
Lavina – 4.15
Reminiscent – 5.09
Kappaleet > Bonuskappaleet

Late Night Conversation – 3.45 (live)
Please Please Please Let Me Get What I Want – 2.09 (live)
Kokoonpano

Josh Rouse – laulu, akustinen kitara, sähkökitara, pasuuna
David Henry – bassokitara, sello
David Gehrke – rummut, tamburiini
Steve Allen – sähköpiano
George Nicholson – urut
Graham Spice – trumpetti
Ned Henry – viulu
+
David Henry – tuottaja, äänittäjä
Aiheesta muualla

Dressed Up Like Nebraska discogs.com -sivustolla
Denis Suárez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Denis Suárez Fernández
Syntymäaika: 6. tammikuuta 1994 (ikä 30)
Syntymäpaikka: Salceda de Caselas, Espanja
Pelipaikka: hyökkäävä keskikenttäpelaaja
Pituus: 181 cm
Seura
Seura: Espanyol
Pelinumero: 6
Junioriseurat
2009–2011: Celta
2011–2013: Manchester City
Seurat
| Vuodet | Seura | O | (M) |
| 2010–2011 | Celta B | 15 | (0) |
| 2011–2013 | Manchester City | 0 | (0) |
| 2013–2014 | Barcelona B | 36 | (7) |
| 2014–2015 | Barcelona | 0 | (0) |
| 2014–2015 | → Sevilla (laina) | 31 | (2) |
| 2015–2016 | Villarreal | 33 | (4) |
| 2016–2019 | Barcelona | 46 | (3) |
| 2019 | → Arsenal (laina) | 4 | (0) |
| 2019– | Celta | 99 | (5) |
| 2023– | → Espanyol (laina) | 0 | (0) |
Maajoukkue
| 2016 | Espanja | 1 | (0) |
 Seurajoukkueuran tilastot kattavat vain kansalliset sarjat, päivitetty 3. helmikuuta 2023.  Maajoukkueuran tilastot päivitetty 3. helmikuuta 2023.
Denis Suárez Fernández (s. 6. tammikuuta 1994 Salceda de Caselas, Espanja) on espanjalainen jalkapalloilija. Hän on pelipaikaltaan hyökkäävä keskikenttäpelaaja ja edustaa Espanjan Primera Divisiónissa pelaavaa Espanyolia.